Die beste spookstories van C.J. Langenhoven by Danie Botha Read Online on Bookmate
'n Spierwit geraamte wat teen kranse uitklim.
'n Skrikaanjaende gedaante wat uit 'n rookwolkie vorm aanneem.
Die vaskyk in die gesig van 'n dooie … met een oog wat nog lewe!
Hierdie grieselige spookstories dateer van die begin van die vorige eeu, maar die indrukwekkende vertellings, ongewone intriges en ontknopings hou lesers vandag nog net so hoendervel en vasgenael soos destyds.
C.J. Langenhoven se ervarings as regsgeleerde, parlementslid en joernalis, sy kennis van die sielkunde, die natuur en van die Klein-Karoo — dit alles kom in sy skryfwerk na vore. Met spitsvondigheid, erns en satire gee hy vir ons in die een-en-twintigste eeu 'n sonderlinge beeld van vergange jare; 'n tyd van handkoffers en perdekarre, en toentertyd se Groot Griep. Toe skyndooies alte maklik lewend begrawe is …